Štukljeva cesta 44, 1000 Ljubljana T: 01 369 77 00

F: 01 369 78 32

E: gp.mddsz@gov.si [www.mddsz.gov.si](http://www.mddsz.gov.si)

|  |  |
| --- | --- |
| Številka: 511-30/2020/87 | |
| Ljubljana, 25. 1. 2023 | |
| EVA | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Imenovanje delegacije Republike Slovenije za predstavitev Sedmega periodičnega poročila Republike Slovenije o izvajanju določil Konvencije o odpravi vseh oblik diskriminacije žensk in izhodišča za njeno udeležbo na 84. zasedanju Odbora ZN za odpravo diskriminacije žensk, dne 16. februarja 2023 v Ženevi – predlog za obravnavo** | | | |
| **1. Predlog sklepov vlade:** | | | |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/1, 47/13 – ZDU – 1G, 65/14, 55/17 in 163/22) je Vlada Republike Slovenije na … seji dne …, pod točko … sprejela naslednji  SKLEP:   1. Vlada Republike Slovenije je sprejela Izhodišča za udeležbo delegacije Republike Slovenije na 84. zasedanju Odbora Združenih narodov za odpravo diskriminacije žensk, dne 16. februarja 2023 v Ženevi, na katerem bo obravnavano Sedmo periodično poročilo Republike Slovenije o izvajanju določil Konvencije o odpravi vseh oblik diskriminacije žensk. 2. Vlada Republike Slovenije je imenovala delegacijo v naslednji sestavi:   - Simon Maljevac, minister, Ministrstvo za solidarno prihodnost, vodja delegacije,  - Ana Marinšek, sekretarka, Kabinet ministra, Ministrstvo za delo, družino, socialne zadeve in enake možnosti, članica delegacije,  - mag. Ružica Boškić, sekretarka, Kabinet ministra, Ministrstvo za delo, družino, socialne zadeve in enake možnosti, članica delegacije,  - mag. Helena Valas, vodja Sektorja za enake možnosti, Ministrstvo za delo, družino, socialne zadeve in enake možnosti, članica delegacije,  - dr. Agata Zupančič, podsekretarka, Direktorat za javno zdravje, Ministrstvo za zdravje, članica delegacije,  - mag. Vlasta Mežek, generalna direktorica Direktorata za zdravstveno varstvo, Ministrstvo za zdravje, članica delegacije,  - mag. Maja Velič, podsekretarka, Urad za mednarodno sodelovanje, Ministrstvo za pravosodje, članica delegacije,  - Jernej Koselj, sekretar, Sektor za kaznovalno pravo in človekove pravice, Ministrstvo za pravosodje, član delegacije,  - mag. Tjaša Herman, podsekretarka, Urad Vlade RS za narodnosti, članica delegacije,  - Robert Črepinko, višji policijski svetnik, Policija, Uprava kriminalistične policije, Ministrstvo za notranje zadeve, član delegacije,  - Nataša Tomc, vodja Sektorja za migracijsko politiko in zakonodajo, Direktorat za migracije, Ministrstvo za notranje zadeve, članica delegacije (preko spleta),  - Alenka Snoj, vodja Sektorja za postopke zakonitih migracij, Direktorat za migracije, Ministrstvo za notranje zadeve, članica delegacije (preko spleta),  - Ajda Levičnik, višja svetovalka II, Direktorat za upravne notranje zadeve, Ministrstvo za notranje zadeve, članica delegacije,  - Damijan Janežič, podsekretar, Služba za preprečevanje in boj proti trgovini z ljudmi, Ministrstvo za notranje zadeve, član delegacije,  - Aleš Ojsteršek, vodja Sektorja za razvoj izobraževanja, Urad za razvoj in kakovost izobraževanja, Ministrstvo za vzgojo in izobraževanje, član delegacije,  - mag. Katarina Štrukelj, direktorica Urada Vlade RS za oskrbo in integracijo migrantov, članica delegacije,  - Alenka Markov, pooblaščena ministrica, Ministrstvo za zunanje in evropske zadeve, članica delegacije,  - dr. Jana Urh Lesjak, pooblaščena ministrica, Stalno predstavništvo RS pri Uradu ZN in drugih mednarodnih organizacijah v Ženevi, članica delegacije.  Barbara Kolenko Helbl  GENERALNA SEKRETARKA  Prejmejo:   * Ministrstvo za delo, družino, socialne zadeve in enake možnosti * Ministrstvo za solidarno prihodnost * Ministrstvo za zunanje in evropske zadeve * Ministrstvo za notranje zadeve * Ministrstvo za pravosodje * Ministrstvo za zdravje * Ministrstvo za vzgojo in izobraževanje, * Urad Vlade RS za narodnosti * Urad Vlade RS za oskrbo in integracijo migrantov | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| mag. Helena Valas, vodja Sektorja za enake možnosti  mag. Tanja Salecl, sekretarka, Sektor za enake možnosti | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Vlada Republike Slovenije je skladno z 18. členom Konvencije o odpravi vseh oblik diskriminacije žensk leta 2021 sekretariatu Odbora ZN za odpravo diskriminacije žensk posredovala Sedmo poročilo Republike Slovenije o izvajanju določil Konvencije o odpravi vseh oblik diskriminacije žensk. Skladno z noto generalnega sekretarja Združenih narodov, v kateri je Vlado RS povabil, da predstavi združeno periodično poročilo na 84. zasedanju Odbora za odpravo diskriminacije žensk, je Republika Slovenija potrdila svojo pripravljenost na predstavitev poročila na navedenem zasedanju. Pri predstavitvi poročila odboru bo delegacija Republike Slovenije izhajala predvsem iz pisnega odgovora Republike Slovenije na seznam tem in vprašanj, ki jih je julija 2020 Republiki Sloveniji predložil Odbor za odpravo diskriminacije žensk ter obsega zakonodajne, upravne in druge ukrepe za izvajanje konvencije, sprejete v obdobju poročanja (2016–2020). V okviru priprav na predstavitev poročila bo delegacija preučila tudi oceno uresničevanja konvencije, podani v senčnem/alternativnem poročilu slovenskih nevladnih organizacij in priporočil, ki so jih le-te predlagale odboru ter sklepne ugotovitve in priporočila, ki so jih v zvezi s človekovimi pravicami žensk in deklic ter njihovim položajem in vlogo v slovenski družbi sprejeli drugi odbori Združenih narodov, ki nadzirajo izvajanje pogodb s področja človekovih pravic. Pri sestavi delegacije in pripravi na predstavitev poročila so bile upoštevane Smernice Medresorske komisije za človekove pravice za pripravo poročil Republike Slovenije in izvedbo sorodnih mednarodnih aktivnosti na področju človekovih pravic. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  Stroški udeležbe slovenske delegacije na 84. zasedanju Odbora za odpravo diskriminacije žensk 16. februarja 2023 v Ženevi bodo znašali okvirno 19.000 evrov (prevoz, hotelska nastanitev in dnevnice). Vključeni so tudi stroški tolmačev. Zasedanja odbora se bo v živo udeležilo 15 članov in članic, dve članici bosta prisotni preko spleta.  Ministrstvo za delo, družino, socialne zadeve in enake možnosti poravna stroške za svoje člane in članice delegacije ter tolmača. Ostala ministrstva in urada poravnajo stroške za svoje člane oziroma članice delegacije. | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| Pri pripravi gradiva sodelovanje javnosti ni potrebno. | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| LUKA MESEC  MINISTER | | | | | | | | |

Prilogi:

* Predlog sklepa vlade,
* Izhodišča.

Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/1, 47/13 – ZDU – 1G, 65/14 in 55/17) je Vlada Republike Slovenije na … seji dne …, pod točko … sprejela naslednji

SKLEP:

1. Vlada Republike Slovenije je sprejela Izhodišča za udeležbo delegacije Republike Slovenije na 84. zasedanju Odbora Združenih narodov za odpravo diskriminacije žensk, dne 16. februarja 2023 v Ženevi, na katerem bo obravnavano Sedmo periodično poročilo Republike Slovenije o izvajanju določil Konvencije o odpravi vseh oblik diskriminacije žensk.
2. Vlada Republike Slovenije je imenovala delegacijo v naslednji sestavi:

- Simon Maljevac, minister, Ministrstvo za solidarno prihodnost, vodja delegacije,

- Ana Marinšek, sekretarka, Kabinet ministra, Ministrstvo za delo, družino, socialne zadeve in enake možnosti, članica delegacije,

- mag. Ružica Boškić, sekretarka, Kabinet ministra, Ministrstvo za delo, družino, socialne zadeve in enake možnosti, članica delegacije,

- mag. Helena Valas, vodja Sektorja za enake možnosti, Ministrstvo za delo, družino, socialne zadeve in enake možnosti, članica delegacije,

- dr. Agata Zupančič, podsekretarka, Direktorat za javno zdravje, Ministrstvo za zdravje, članica delegacije,

- mag. Vlasta Mežek, generalna direktorica Direktorata za zdravstveno varstvo, Ministrstvo za zdravje, članica delegacije,

- mag. Maja Velič, podsekretarka, Urad za mednarodno sodelovanje, Ministrstvo za pravosodje, članica delegacije,

- Jernej Koselj, sekretar, Sektor za kaznovalno pravo in človekove pravice, Ministrstvo za pravosodje, član delegacije,

- mag. Tjaša Herman, podsekretarka, Urad Vlade RS za narodnosti, članica delegacije,

- Robert Črepinko, višji kriminalistični svetnik, Policija, Uprava kriminalistične policije, Ministrstvo za notranje zadeve, član delegacije,

- Nataša Tomc, vodja Sektorja za migracijsko politiko in zakonodajo, Direktorat za migracije, Ministrstvo za notranje zadeve, članica delegacije (preko spleta),

- Alenka Snoj, vodja Sektorja za postopke zakonitih migracij, Direktorat za migracije, Ministrstvo za notranje zadeve, članica delegacije (preko spleta),

- Ajda Levičnik, višja svetovalka II, Direktorat za upravne notranje zadeve, Ministrstvo za notranje zadeve, članica delegacije,

- Damijan Janežič, podsekretar, Služba za preprečevanje in boj proti trgovini z ljudmi, Ministrstvo za notranje zadeve, član delegacije,

- Aleš Ojsteršek, vodja Sektorja za razvoj izobraževanja, Urad za razvoj in kakovost izobraževanja, Ministrstvo za vzgojo in izobraževanje, član delegacije,

- mag. Katarina Štrukelj, direktorica Urada Vlade RS za oskrbo in integracijo migrantov, članica delegacije,

- Alenka Markov, pooblaščena ministrica, Ministrstvo za zunanje in evropske zadeve, članica delegacije,

- dr. Jana Urh Lesjak, pooblaščena ministrica, Stalno predstavništvo RS pri Uradu ZN in drugih mednarodnih organizacijah v Ženevi, članica delegacije.

Barbara Kolenko Helbl

GENERALNA SEKRETARKA

Prejmejo:

* Ministrstvo za delo, družino, socialne zadeve in enake možnosti
* Ministrstvo za solidarno prihodnost
* Ministrstvo za zunanje in evropske zadeve
* Ministrstvo za notranje zadeve
* Ministrstvo za pravosodje
* Ministrstvo za zdravje
* Ministrstvo za vzgojo in izobraževanje,
* Urad Vlade RS za narodnosti
* Urad Vlade RS za oskrbo in integracijo migrantov

**IZHODIŠČA**

**za udeležbo delegacije Republike Slovenije na 84. zasedanju Odbora za odpravo diskriminacije žensk, na katerem bo obravnavano Sedmo** **periodično poročilo Republike Slovenije o uresničevanju določil Konvencije o odpravi vseh oblik diskriminacije žensk, 16. februar 2023, Ženeva**

**1. Poročanje Republike Slovenije po Konvenciji o odpravi vseh oblik diskriminacije žensk**

Republika Slovenija je z aktom notifikacije nasledstva konvencij 6. julija 1992 postala pravna naslednica Konvencije o odpravi vseh oblik diskriminacije žensk (v nadaljnjem besedilu: Konvencija). Skladno z 18. členom Konvencije je Republika Slovenije v obravnavo Odboru za odpravo diskriminacije žensk (v nadaljnjem besedilu: odbor) predložila Sedmo periodično poročilo Republike Slovenije o uresničevanju določil Konvencije o odpravi vseh oblik diskriminacije žensk.

Začetno poročilo je Republika Slovenija predložila v obravnavo leta 1993, odbor ga je obravnaval januarja 1997 na svojem 16. zasedanju. Drugo poročilo je Vlada Republike Slovenije (v nadaljnjem besedilu: Vlada RS) sprejela leta 1999. Odbor ga je zaradi zaostanka pri obravnavi poročil obravnaval leta 2003 skupaj s tretjim poročilom, ki ga je Vlada RS sprejela leta 2002. Četrto poročilo je Vlada RS odboru predložila v obravnavo leta 2006 in ga zagovarjala oktobra 2008. Zaradi zaostankov pri obravnavi poročil je bila Republika Slovenija s strani odbora zaprošena, da pripravi združeno peto in šesto poročilo. Poročilo je bilo poslano odboru leta 2014, zagovor pa je potekal leta 2015. Sedmo poročilo, ki je bilo pripravljeno po poenostavljenem postopku, je Vlada RS sprejela na 86. redni seji dne 15. 7. 2021 in ga predložila odboru v obravnavo.

Vsa poročila Republike Slovenije so bila pripravljena skladno z veljavnimi smernicami za pripravo poročil, ki jih je sprejel odbor in predložena v obravnavo Vladi RS, ki jih je s sklepom tudi potrdila.

**2. Splošni podatki o pristojnostih in delu odbora v zvezi z obravnavo poročil držav pogodbenic**

Pri obravnavi poročila odbor poleg uradnega poročila vlade države pogodbenice in sklepnih ugotovitev, ki jih je sprejel po obravnavi predhodnih poročil, upošteva tudi zadnji predloženi predstavitveni dokument Republike Slovenije (»core document«), ki ga pripravlja in posodablja Ministrstvo za zunanje zadeve, senčna/alternativna poročila nacionalnih in mednarodnih nevladnih organizacij, poročila neodvisnih institucij za človekove pravice, sklepne ugotovitve in priporočila drugih mednarodnih nadzornih organov s področja človekovih pravic, poročila agencij in programov Združenih narodov ter druge vire informacij, ki jih uporabljajo članice in člani odbora pri svojem delu.

Obravnavi poročila je namenjen en dan, in sicer na dopoldanski in popoldanski seji. Začne se z uvodnim nastopom vodje delegacije države pogodbenice. Nadaljuje se v obliki konstruktivnega dialoga med članicami in člani odbora ter delegacijo. Na mnenja, vprašanja in zaprosila članic in članov odbora za pojasnila ali dodatne podatke delegacija odgovarja sproti.

Po predstavitvi poročila odbor sprejme sklepne ugotovitve, v katerih poda svojo oceno o napredku, ki ga je pogodbenica dosegla pri uresničevanju svojih obveznosti po konvenciji v obdobju, za katerega poroča, ter priporočila za pospešitev uresničevanja določil konvencij na področjih, za katera presodi, da pogodbenica ni storila dovolj, da bi odpravila vse oblike diskriminacije žensk in zagotovila ženskam, da svoje človekove pravice udejanjajo na podlagi enakosti spolov.

**3. Predstavitev Sedmega poročila Republike Slovenije na 84. zasedanju odbora**

Za koordinacijo priprave na predstavitev, organizacijo in izvedbo predstavitve Sedmega periodičnega poročila Republike Slovenije o uresničevanju določil Konvencije o odpravi vseh oblik diskriminacije žensk je zadolženo Ministrstvo za delo, družino, socialne zadeve in enake možnosti, Sektor za enake možnosti.

Odbor bo Sedmo periodično poročilo Republike Slovenije o uresničevanju določil Konvencije o odpravi vseh oblik diskriminacije žensk obravnaval na svojem 84. zasedanju, in sicer 16. februarja 2023 na sedežu Združenih narodov v Ženevi. Predstavitev bo potekala v dveh delih, od 10.00 do 13.00 ure in od 15.00 do 17.00 ure.

Za uspešno predstavitev poročila pred odborom in kakovosten dialog z njegovimi izvedenkami in izvedenci je potrebna dovolj številčna in strokovno kompetentna delegacija, ki je na obravnavo poročila vnaprej temeljito pripravljena. V predlagano delegacijo so poleg vodje delegacije, ministra za solidarno prihodnost, vključeni predstavniki in predstavnice Ministrstva za delo, družino, socialne zadeve in enake možnosti, Ministrstva za zunanje in evropske zadeve, Ministrstva za notranje zadeve, Ministrstva za pravosodje, Ministrstva za zdravje, Ministrstva za vzgojo in izobraževanje, Urada Vlade RS za narodnosti, Urada Vlade RS za oskrbo in integracijo migrantov in Stalnega predstavništva RS pri Uradu ZN in drugih mednarodnih organizacijah v Ženevi.

**4. Sestava delegacije Republike Slovenije**

V skladu s Smernicami za pripravo poročil Republike Slovenije in izvedbo sorodnih mednarodnih aktivnosti na področju človekovih pravic mora biti sestava delegacije dovolj številčna, da lahko pri predstavitvi poročil Republike Slovenije po mednarodnih pogodbah zaradi zahtevnih in podrobnih vprašanj ter sistema takojšnjega odgovarjanja, kakovostno predstavi poročilo. Delegacijo Republike Slovenije na 84. zasedanju odbora, na katerem bo 16. februarja 2023 obravnavano Sedmo periodično poročilo Republike Slovenije o uresničevanju določil Konvencije o odpravi vseh oblik diskriminacije žensk bo vodil minister za solidarno prihodnost, Simon Maljevac. V delegaciji bodo tudi Ana Marinšek, mag. Ružica Boškič in mag. Helena Valas, predstavnice Ministrstva za delo, družino, socialne zadeve in enake možnosti, dr. Agata Zupančič in mag. Vlasta Mežek, predstavnici Ministrstva za zdravje, mag. Maja Velič in Jernej Koselj, predstavnik in predstavnica Ministrstva za pravosodje, mag. Tjaša Herman, predstavnica Urada Vlade RS za narodnosti, Robert Črepinko, Nataša Tomc (preko spleta), Alenka Snoj (preko spleta), Ajda Levičnik in Damijan Janežič, predstavnika in predstavnice Ministrstva za notranje zadeve, Aleš Ojsteršek, predstavnik Ministrstva za vzgojo in izobraževanje, mag. Katarina Štrukelj, predstavnica Urada Vlade RS za oskrbo in integracijo migrantov, Alenka Markov, predstavnica Ministrstva za zunanje in evropske zadeve in dr. Jana Urh Lesjak, predstavnica Stalnega predstavništva RS pri Uradu ZN in drugih mednarodnih organizacijah v Ženevi.

Stroški udeležbe delegacije bodo znašali okvirno 19.000 evrov (prevoz, hotelska nastanitev in dnevnice). Vključeni so tudi stroški tolmačev. Zasedanja odbora se bo v živo udeležilo 15 članov in članic, dve članici bosta prisotni preko spleta.

Ministrstvo za delo, družino, socialne zadeve in enake možnosti poravna stroške za svoje člane in članice delegacije ter tolmača. Ostala ministrstva in urada poravnajo stroške za svoje člane oziroma članice delegacije.

**5. Priprava delegacije na predstavitev poročila in izhodišča za uvodni nastop vodje delegacije**

Pri pripravi na predstavitev poročila bo delegacija preučila sklepne ugotovitve, ki jih je odbor sprejel po obravnavi predhodnih poročil, predvsem priporočila Vladi RS v zvezi z ukrepi za pospešitev uresničevanja vseh določil konvencije in njenega Opcijskega protokola ter vsa dostopna senčna/alternativna poročila nevladnih organizacij.

Seznam tem in vprašanj, ki jih je julija 2020 Republiki Sloveniji predložil odbor in na podlagi katerih je pripravljeno sedmo poročilo, nakazujejo področja, ki jim utegne odbor v dialogu z delegacijo posvetiti največjo pozornost. To so predvsem ustavni, zakonski, institucionalni in programski okvir za zagotavljanje izvajanja vseh splošnih obveznosti za odpravo vseh oblik diskriminacije žensk, vključno s praktično izvedbo tega načela, ter takojšnje udejanjanje standardov in načel ter zagotovitev pravic na področjih, ki jih urejajo členi konvencije ter splošna priporočila, ki jih je odbor sprejel z namenom njihove razlage.

Odbor bo glede na seznam tem in vprašanj verjetno posebej izpostavil vpliv covida-19 na pravice žensk in enakost spolov ter učinek uvedenih ukrepov in prizadevanj za okrevanje na položaj žensk. Zaradi obstoječe energetske krize pa lahko pričakujemo tudi vprašanja o sprejetih ukrepih za ublažitev posledic energetske krize na položaj žensk.

V dialogu z odborom bo najverjetneje izpostavljeno tudi vprašanje zunajsodnega in sodnega varstva pravic žensk ter sklicevanje na konvencijo pri obravnavi primerov diskriminacije žensk, vključno z učinkovitostjo instituta varuha človekovih pravic in zagovornika načela enakosti, krepitev nacionalne institucije za enakost spolov ter ukrepe za učinkovito izvajanje strategije integracije načela enakosti spolov v vse politike in programe, uporaba začasnih posebnih ukrepov za odpravo neenakosti spolov, preseganje spolnih stereotipov, nasilje nad ženskami, prostitucija ter trgovina z ženskami in deklicami.

Med področja, ki bodo posebej zanimala odbor, je po predvidevanjih mogoče šteti politično udeležbo in zastopanost žensk pri odločanju, zaposlenost in usklajevanje poklicnega, zasebnega in družinskega življenja, spolno in reproduktivno zdravje in pravice žensk in deklic ter družinska razmerja, predvsem pravice in odgovornost v zakonski zvezi, ter ob njenem prenehanju. Odbor pri vseh navedenih področjih namenja vedno večjo pozornost spolni diskriminaciji žensk in deklic, pripadnic manjšinskih družbenih skupin, predvsem romskim ženskam in deklicam.

V uvodnem nastopu bo vodja delegacije izpostavil pomembno vlogo konvencije, opcijskega protokola in dela odbora pri oblikovanju in izvajanju slovenske politike za enake možnosti žensk in moških. Osvetlil in utemeljil bo napredek, ki je bil dosežen pri zagotavljanju enakosti spolov v času od obravnave prejšnjega poročila, opozoril na zakonodajne spremembe in ukrepe, sprejete v obdobju od oddanega poročila do danes, ki prispevajo k odpravi neenakosti med spoloma ter napovedal predvidene ukrepe in dejavnosti za udejanjanje enakosti med spoloma.